പതിനഞ്ചിലേറെ മോഷണം! പ്രതികളെ തിരിച്ചറിയാനാവാതെ പോലീസ് കോഴിക്കോട്: കോഴിക്കോട് വലിയങ്ങാടി ഭാഗത്തെ തുടര്മോഷണങ്ങളില് പ്രതികളെ പിടികൂടാനാവാതെ പോലീസ്. മൂന്നുമാസത്തിനിടെ ഈ മേഖലയില് പതിനഞ്ചിലേറെ മോഷണങ്ങളാണ് നടന്നത്. കടകളുടെ ഷട്ടറുകള് തകര്ത്തായിരുന്നു മോഷണങ്ങളിലേറെയും. പ്രദേശത്തെ സിസിടിവി ദൃശ്യങ്ങളടക്കം പൊലീസ് പരിശോധിക്കുന്നുണ്ടെങ്കിലും വ്യക്തമായ വിവരങ്ങള് ലഭിച്ചിട്ടില്ല. മുമ്ബ് കവര്ച്ച കേസുകളില് പ്രതിയായവരെ കേന്ദ്രീകരിച്ചാണ് അന്വേഷണം. രണ്ടാഴ്ച മുമ്ബാണ് ദമ്ബതികളെ മുറിക്കുള്ളില് ബന്ദിയാക്കി മുളക്പൊടിവിതറി മല്പിടിത്തത്തിനിടെ യുവതിയുടെ ബ്രേസ്ലെറ്റ് കവര്ന്നത്. ഇതേ ദിവസം വലിയങ്ങാടിയിലെ ഓയില് മില്ലില് കവര്ച്ചയും തൊട്ടടുത്തുള്ള അരിക്കടയില് കവര്ച്ചാശ്രമവും നടന്നു. മൂന്നിടത്തെയും കവര്ച്ചയ്ക്കു പിന്നില് ഒരാളാണെന്നാണ് പോലീസ് സംശയിക്കുന്നത്.